Publication: Magyar Közlöny
Issue: MK-2000-97 (Year: 2000, Number: 97)
Era: 1990-2004
Section: a 2/1998. (XII. 9.) KüM rendelet 2. § a)—c) pontjaiban,
Paragraph Index: 139

7. § A konzuli szolgálat figyelemmel kíséri, hogy a külföldi állam hatóságai a konzuli érdekvédelemmel kapcsolatos nemzetközi jogi kötelezettségeiket, ezen belül különösen a fogvatartottakkal kapcsolatos értesítésadásra, a személyes kapcsolat felvételére és az érintett személy meglátogatására vonatkozó nemzetközi jogi normákat betartják-e. Amennyiben a kötelezettségek teljesítésének elmulasztását észleli, a fogadó állam helyi és központi hatóságainál haladéktalanul fellép a jogszerű gyakorlat kialakítása vagy helyreállítása érdekében. Amennyiben a fogadó tartósan megszegi e kötelezettségeit, a Külügyminisztérium dönthet arról, hogy a fogadó állam állampolgárai tekintetében megszorítóan értelmezi e nemzetközi kötelezettségeket.

Source: https://magyarkozlony.hu/hivatalos-lapok/f96b0bf4fe0ccd6c8af7402dce73f996515b532a/dokumentumok/60098a89476377e2e4598fda41a21ad103c4f375/letoltes